**รายละเอียดการสำรวจความผูกพันของบุคลากรภาครัฐ**

สิ่งที่ส่งมาด้วย 1

**1. ที่มา**

ตามที่สำนักงาน ก.พ.ร. ได้ดำเนินการส่งเสริมและพัฒนาระบบบริหารจัดการองค์การอย่างต่อเนื่อง พบว่าปัจจัยหนึ่งของความสำเร็จของส่วนราชการที่เป็นตัวขับเคลื่อนให้การปฏิบัติงานบรรลุผล คือ ความผูกพันของบุคลากรต่อส่วนราชการ ที่ส่งผลให้บุคลากรมีความมุ่งมั่นและทุ่มเทในการปฏิบัติงาน จนทำให้ผลการดำเนินการขององค์การโดยรวมดีขึ้น อย่างไรก็ตามพบว่าบางส่วนราชการยังไม่ได้ดำเนินการ หรือดำเนินการในเรื่องนี้อยู่ในระดับเริ่มต้น ดังนั้นเพื่อเป็นการสนับสนุนส่วนราชการให้มีแนวทางอย่างเป็นระบบและมีประสิทธิผล สำนักงาน ก.พ.ร. จึงได้พัฒนาเครื่องมือการสำรวจความผูกพันและดำเนินการสำรวจความผูกพันของบุคลากรต่อส่วนราชการ โดยจะได้นำผลจากการสำรวจไปใช้เป็นแนวทางให้ส่วนราชการยกระดับความผูกพันของบุคลากร รวมทั้ง นำไปสู่การวางระบบเพื่อยกระดับความผูกพันของบุคลากรต่อระบบราชการในภาพรวมต่อไป

**2. วัตถุประสงค์ของการสำรวจ**

1. เพื่อสำรวจและค้นหาปัจจัยความผูกพันของบุคลากรภาครัฐที่มีต่อส่วนราชการและระบบราชการ
2. เพื่อให้ส่วนราชการมีแนวทางในการดำเนินการสร้างความผูกพันของบุคลากร ที่สอดคล้องและเหมาะสมกับปัจจัยความผูกพันของแต่ละส่วนราชการ

**3. กำหนดการและช่องทางการสำรวจ**

ส่วนราชการระดับกรมสามารถทำการตอบแบบสำรวจได้ทางระบบออนไลน์ ระหว่างวันที่ 8 – 19 พฤษภาคม 2560 ในช่องทางดังนี้

1. เว็บไซต์สำนักงาน ก.พ.ร. http://www.opdc.go.th > แบบสำรวจความผูกพันของบุคลากรภาครัฐ (แบนเนอร์ด้านขวามือ)
2. เว็บไซต์ https://www.surveygizmo.com/s3/3514556/opcd-survey-first-page-c
3. สแกน QR Code
4. Line : @ssl\_line



**4. แนวทางการดำเนินการของส่วนราชการ**

1. ตรวจสอบจำนวนบุคลากร และจำนวนผู้ตอบแบบสำรวจขั้นต่ำ ตามแบบฟอร์มในสิ่งที่ส่งมาด้วย 2 กรณีทีมีความคาดเคลื่อนโปรดแจ้งเปลี่ยนแปลงจำนวนบุคลากรทางอีเมล pmqa@opdc.go.th ไปยังสำนักงาน ก.พ.ร. เพื่อนำไปกำหนดจำนวนกลุ่มตัวอย่างขั้นต่ำใหม่ตามหลักสถิติ
2. แจ้งให้บุคลากรเข้าตอบแบบสำรวจ ทั้งนี้ แบบสำรวจจะใช้เลขประจำตัวประชาชน 13 หลักในการตรวจสอบสถานะข้าราชการเท่านั้น โดยจะไม่มีการหรือเปิดเผยข้อมูลส่วนบุคคลของผู้ตอบแบบสำรวจ ซึ่งสำนักงาน ก.พ.ร. ได้รับความอนุเคราะห์จากกรมบัญชีกลางให้ใช้ฐานข้อมูลในการตรวจสอบสถานะข้าราชการดังกล่าว
3. เมื่อปิดระบบสำรวจแล้ว ส่วนราชการที่มีจำนวนผู้ตอบแบบสำรวจครบถ้วนตามจำนวนขั้นต่ำ สามารถมาตรวจสอบผลสำรวจเบื้องต้นของส่วนราชการได้ที่เว็บไซต์สำนักงาน ก.พ.ร. ตั้งแต่วันที่ 29 พฤษภาคม 2560 ทั้งนี้ระหว่างการสำรวจส่วนราชการสามารถตรวจสอบจำนวนผู้ตอบแบบสำรวจได้จาก Link ในหน้าแรกของระบบสำรวจ
4. สำนักงาน ก.พ.ร. วิเคราะห์ปัจจัยความผูกพันของบุคลากร พร้อมทั้งจัดทำแนวทางการดำเนินการสร้างความผูกพันของบุคลากร เพื่อนำไปใช้ในการยกระดับความผูกพันของบุคลากรต่อส่วนราชการ และจะแจ้งให้ส่วนราชการทราบต่อไป